কক্সবাজারের চকরিয়ায় বন্যা ভয়াবহ রূপ নিয়েছে। গত তিনদিনের লাগাতার ভারী বর্ষণ ও মাতামুহুরী নদীতে উজান থেকে নেমে আসা পাহাড়ি ঢলের পানিতে পৌরসভার বেশ কয়েকটি ওয়ার্ড ছাড়াও ১৫টি ইউনিয়নের শতাধিক গ্রাম ভাসছে পানিতে। এতে পানিবন্দি হয়ে পড়েছে এসব ইউনিয়নের অন্তত দুই লাখ মানুষ। ভেঙে পড়েছে অভ্যন্তরীণ সড়ক যোগাযোগ ব্যবস্থা। কোথাও কোথাও বেড়িবাঁধ ভেঙে গিয়ে নতুন নতুন এলাকা প্লাবিত হচ্ছে।